АҞӘА, жьҭаара 29 – Sputnik. Каталониатәи "Барселона" мадридтәи "Реал" иаиааиит Испаниа ачемпионат ажәабатәи атур ахәмарраҿы ҳәа аанацҳауеит РИА Новости.
Ахәмарра мҩаԥысуан Барселонатәи астадион "Камп Ноу" аҿы. Ихыркәшахеит 5:1 ҳәа. Ампылқәа ҭадыршәит: Филиппе Коутиньо, Артуро Видаль, Луис Суарес, Марсело. Ахәмарра иалахәымызт Мессии Роналдоуи. Месси ахәмарра аламҭалаз инапы ԥҵәаны дыҟан, Роналду ԥхынгәымзазы италиатәи "Ювентус" ахь диасит.
"Барселона" ахәмарыҩ Жорди Альба 11-тәи аминуҭ азы актәи ампыл амба иҭаиршәит.
30-тәи аминуҭ азы "Барселона" пенальти аҭаршәра азин аиуит. Луис Суареси амбахьчаҩи рхала ишааизынхаз еиԥш аҽа мпылкгьы амба иҭашәеит. 50-тәи аминуҭ азы "Барселонаа" рымба аҭактә мпыл ҭаиршәит Иско, уи ашьҭахь ф-минуҭк ааҵуаны Гарет Беил импыл амба ашьаҟа иааннакылеит. 75-әи аминуҭ азы Муарес хыла дзысыз аҩбатәи импыл амба иҭашәеит. 87-тәи аминуҭ азы амба иҭашәаз ампыл (Артуро Видаль)– 5:1 ҳәа ахәмарра хнаркәшеит.
"Барселона" 21 очко аманы атаблицаҿ актәи аҭыԥ ннакылеит. "Реал" 14 аманы ажәбатәи ацәаҳәаҿы ишыҟаз иаанхеит.